Mikill léttir fyrir HS Orku
Ef HS Orka hefði ráðist í stækkun á núverandi virkjunum sínum hefði fyrirtækið þurft að selja Norðuráli raforkuna á verði sem hefði ekki verið hagkvæmt. Með úrskurði gerðardóms hefur samningurinn aftur á móti verið felldur úr gildi. Ásgeir Margeirsson, forstjóri HS Orku segir mjög ánægður með niðurstöðuna og hún styrki framtíðaráform fyrirtækisins. "Þetta er mikill léttir og skýrari framtíðarsýn," segir hann i samtali við mbl.is.
Málið byggir á því að árið 2007 er samið um orkusölu til álversins í Helguvík sem Norðurál var með í burðarliðnum. Ásgeir segir að ekki hafi gengið eftir að byggja upp það sem þeir hafi viljað og ekki heldur hjá HS Orku. Árið 2010 fór Norðurál svo í mál við HS Orku og var dæmt í því árið 2011. Kom þar fram að samningurinn væri enn í gildi og að enginn hafi reynt að skemma hann. HS Orka hóf svo það mál sem nú kláraðist í júlí 2014. Úrskurðurinn er að sögn Ásgeirs lokaniðurstaða í málinu.
Orkan sem samið hafði verið um að selja var orka sem stóð til að sækja í nýjum virkjunum eða með stækkun núverandi virkjana. "Ef við hefðum stækkað orkuver í dag hefðum við þurft að selja til Helguvíkur og með samningi sem hefði verið mjög óhagstæður," segir hann og bætir við: "Þetta einfaldar og skýrir myndin og þessi kvöð er nú frá."
Orkuverðið í samningnum var tengt við álverð eins og hafði áður viðgengist. Segir Ásgeir að til að setja málið í samhengi væri álverð í dag um helmingurinn af því sem reiknað var með þegar samningurinn var gerður árið 2007. Þannig hafi uppbygging fyrir HS Orku ekki verið hagkvæm.
Ásgeir segir að í dag sé vöntun á raforkumarkaði, en að flutningsgetu skorti í kerfið. Segir hann eftirspurnina aðallega drifna af almennum markaði, gagnaverum, almennum iðnaði og kísilverum. Nefnir hann sem dæmi að mikil fjölgun hótela kalli á talsvert rafmagn.
Ef HS Orka hefði ráðist í stækkun á núverandi virkjunum sínum hefði fyrirtækið þurft að selja Norðuráli raforkuna á verði sem hefði ekki verið hagkvæmt.
Með úrskurði gerðardóms hefur samningurinn aftur á móti verið felldur úr gildi.
Ásgeir Margeirsson, forstjóri HS Orku segir mjög ánægður með niðurstöðuna og hún styrki framtíðaráform fyrirtækisins.
Orkan sem samið hafði verið um að selja var orka sem stóð til að sækja í nýjum virkjunum eða með stækkun núverandi virkjana.
Segir Ásgeir að til að setja málið í samhengi væri álverð í dag um helmingurinn af því sem reiknað var með þegar samningurinn var gerður árið 2007.